Selviytyjät Suomi

**Selviytyjät Suomi** on suomalainen versio yhdysvaltalaisesta *[[Selviytyjät]]*-formaatista. MTV3 ilmoitti helmikuussa 2012 aloittavansa *Selviytyjät Suomi* -ohjelman tuotannon.

Ensimmäinen tuotantokausi kuvattiin touko–heinäkuun 2012 aikana Malesiassa, jossa on kuvattu aiemmin myös *Selviytyjät*-sarjaa muistuttavan ''Suomen Robinsonin'' molemmat tuotantokaudet. Tuotantokaudet 2–4 kuvattiin Filippiineillä ja esitettiin Nelosella keväällä 2018 sekä keväällä ja syksyllä 2019. Viides tuotantokausi kuvattiin koronavirusrajoitusten takia Ruotsin Haaparantaan kuuluvassa saaristossa kesällä 2020 ja esitettiin keväällä 2021. Kuudes tuotantokausi kuvattiin huhti–toukokuussa Karibialla Dominikaanisessa tasavallassa. Se esitettiin televisiossa syksyllä 2021.

Keväällä 2022 ilmoitettiin uudesta, seitsemännestä tuotantokaudesta, joka kuvattiin Malesiassa, Langkawilla. Kausi esitettiin syksyllä 2022 Nelosella ja Ruutu-palvelussa.

Keväällä 2023 uutisoitiin kahdeksannesta tuotantokaudesta, joka seitsemännen tuotantokauden tavoin kuvattiin Malesiassa, Langkawilla. Kausi esitettiin syksyllä 2023 Nelosella ja Ruutu-palvelussa. 

Yhdeksännen tuotantokauden osallistujat julkistettiin keväällä 2024, ja kausi kuvattiin Malesiassa, Johorissa. Kausi esitetiin syksyllä 2024 Nelosella ja Ruutu-palvelussa.

Keväällä 2025 julkistettiin kymmenennen tuotantokauden osallistujat. Kausi kuvattiin Malesiassa, Johorissa ja esitetään syksyllä 2025 Nelosella ja Ruutu-palvelussa.

Tuotantokausilla 3-5 pääohjelman jälkeen esitettiin *Selviytyjät Suomi Extraa*, jossa puhuttiin esitetyn jakson tapahtumista vaihtuvien vieraiden kanssa. Myös pudonnut kilpailija kertoi omat näkemyksensä extran loppupuolella. Viidennestä tuotantokaudesta lähtien pääohjelman jälkeen Suplasta on ollut kuunneltavissa Selviytyjät-podcast, jossa podcastin juontajapari käy esitetyn jakson tapahtumia läpi.

## Tuotantokaudet

### Yhteenveto

### Ensimmäinen tuotantokausi

Suomen ensimmäisen *Selviytyjät*-kilpailun voittajalle on luvassa ensimmäinen Selviytyjät-titteli, sekä 50000 euron voittopotti. Ohjelman ensimmäiselle kaudelle haki yli 8000 henkilöä. Kilpailuun osallistui 16 kilpailijaa. Se alkoi MTV3-kanavalla 21. helmikuuta 2013. Sarjasta esitettiin kaksi jaksoa joka viikko. Ohjelman juontajana toimi Heikki Paasonen. Kilpailijoina olivat Jukka-Pekka Järvinen, Henri Tienvieri, Joonas Luotonen, Minna Sammatti, Andrea Eckstein, Janne Ponko, Harri Mauno, Aki Rundgren, Hanna Vaittinen, Pia Partanen, Jani Pitkänen, Heini Pitkänen, Jarkko Kortesoja, Hanna Hyttinen, Sari Ekorre-Nummikari ja Nora Vuorio. 28. huhtikuuta esitetyssä finaalissa Jarkko Kortesoja selviytyi ensimmäiseksi voittajaksi.

### Toinen tuotantokausi

Sarjan toinen tuotantokausi oli ensimmäinen, jonka osanottajat olivat julkisuuden henkilöitä. Nelonen esitti kauden keväällä 2018 ja kauden juontajana toimi Juuso Mäkilähde. Ohjelma kuvattiin Filippiineillä kesä–heinäkuussa 2017. Kilpailijat olivat ex-alppihiihtäjä Kalle Palander, räppäri ja kehonrakentaja Musta Barbaari, fitness-malli Janni Hussi, toimittaja Katja Ståhl, näyttelijä Kai Vaine, mediapersoona Cristal Snow, tanssinopettaja Helena Ahti-Hallberg, pokeripelaaja Ilari Sahamies, sulkapalloilija Ville Lång, somehahmo Jekku Berglund, juontaja Kimmo Vehviläinen, myynti- ja pukeutumisvalmentaja Juhana Helmenkalastaja, mentalisti Noora Karma, laulaja ja jooganopettaja Mariko Pajalahti, kauppias Sampo Kaulanen sekä malli Sara Chafak. Voittaja Sampo Kaulanen sai palkinnoksi 30 000 €.

### Kolmas tuotantokausi

*[[Ilta-Sanomat]]* uutisoi uudesta *Selviytyjät Suomi* -tuotantokaudesta 24. huhtikuuta 2018. Kolmas tuotantokausi esitettiin keväällä 2019 ja sen juontajana toimi edelleen Juuso Mäkilähde. Ohjelma kuvattiin Filippiineillä Caramoanin saaristossa huhti–toukokuussa 2018.

Kilpailijat ovat entinen Miss Suomi ja juontaja Lola Odusoga, ex-jääkiekkoilija Niklas Hagman, fitness-urheilija Eevi Teittinen, realitytähti Sauli Koskinen, ex-jääkiekkoilija Hannes Hyvönen, radiojuontaja Veronica Verho, laulaja Virpi Kätkä, kulttuurituottaja Wallu Valpio, ex-painija ja ex-kansanedustaja Marko Asell, vuoden 2013 Miss Suomi Lotta Näkyvä, jääkiekkomaalivahti Noora Räty, rock-artisti Olli Herman, malli Vilma Bergenheim, muusikko Kim Herold, tubettaja Miska Haakana ja aerobicin maailmanmestari Tuuli Matinsalo. Voittaja saa 30 000 €.

Arvonnan jälkeen violetin Buwaya (krokotiili) -heimon muodostivat: Wallu, Noora, Kim, Tuuli, Lotta, Sauli, Veronica ja Hannes, keltaisen Agila (kotka) -heimon Eevi, Marko, Virpi, Miska, Lola, Olli, Vilma ja Niklas.

Ensimmäisenä kilpailusta putosi Eevi Teittinen, toisena Niklas Hagman, kolmantena Sauli Koskinen, neljäntenä Noora Räty, viidentenä Olli Herman, kuudentena Hannes Hyvönen, seitsemäntenä Vilma Bergenheim, kahdeksantena Lotta Näkyvä, yhdeksäntenä Veronica Verho, kymmenentenä Marko Asell, yhdentenätoista Lola Odusoga, kahdentenatoista Tuuli Matinsalo ja kolmantenatoista Virpi Kätkä. Viimeisessä jaksossa finaalikaksikon ratkaisevassa kisassa putosi Wallu Valpio ja finaaliin pääsivät Miska Haakana ja Kim Herold. Äänin 6/7 Miska Haakana voitti kilpailun ja 30 000 euron voittopotin.

### Neljäs tuotantokausi

Haku ohjelmaan alkoi helmikuussa 2019 ja kuvaukset Filippiineillä Caramoanin saarilla toukokuussa 2019. Puolet osallistujista oli julkisuuden henkilöitä. Kauden esitys alkoi TV:ssä syyskuussa 2019. Juontajana toimi edelleen Juuso Mäkilähde. Voittajalle luvattiin palkinnoksi 30 000 euroa.

Mukana olivat julkisuuden henkilöt missi Sara Sieppi, vloggaaja/rap-artisti Arttu Lindeman, muusikko Tommi Läntinen, radiojuontaja Alma Hätönen, muusikko Petra Gargano, ex-pikajuoksija Markus Pöyhönen, keihäänheittäjä/poliisi Taina Ojaniemi ja TV-persoona Juhani Koskinen sinisessä Kuwago-joukkueessa sekä "tavikset" opiskelija Kasperi Kauppinen, laatumestari Nora Kuitunen, lääketieteen opiskelija Viivi Vaattovaara, myyntipäällikkö Kai Fagerlund, yrittäjä Janne Karjala, lääkäri Anu Toikka, toimitusjohtaja Inga Chaudhary ja myyntijohtaja Kimmo Nupponen punaisessa Carabao-joukkueessa.

Ensimmäisenä kilpailusta putosi Alma Hätönen. Toisena olisi pudonnut Petra Gargano, mutta Arttu Lindeman luovutti ja Gargano sai jatkaa kilpailua. Kolmantena putosi Tommi Läntinen ja neljäntenä Kimmo Nupponen. Viidentenä putosi Janne Karjala, joka lähetettiinkin karkotussaarelle, josta on mahdollisuus päästä takaisin kilpailuun. Viidentenä virallisesti putosi Markus Pöyhönen. Kuudentena olisi pudonnut Anu Toikka, mutta hän päätyi kaksintaisteluun karkotussaarelle joutuneen Jannen kanssa. Anu voitti kaksintaistelun ja näin Jannen kilpailu päättyi lopullisesti. Seitsemäntenä putosi Sara Sieppi, kahdeksantena Petra Gargano, yhdeksäntenä Inga Chaudhary, kymmenentenä Kasperi Kauppinen, yhdentenätoista Anu Toikka, kahdentenatoista Juhani Koskinen ja kolmantenatoista Taina Ojaniemi. Finaalissa ensimmäisenä putosi Nora Kuitunen. Loppuäänestyksessä Viivi Vaattovaara tuli toiseksi Kai Fagerlundin voittaessa kauden.

### Viides tuotantokausi

Viidettä tuotantokautta alettiin esittää helmikuussa 2021. Muista tuotantokausista poiketen se kuvattiin koronavirusrajoitteiden takia Ruotsin Haaparantaan kuuluvassa saaristossa kesällä 2020. Juontajana jatkaa Juuso Mäkilähde ja voittaja saa 30 000 euroa.

Kaudella kilpailevat hyvinvointivalmentaja Aki Manninen, tangokuningatar Johanna Pakonen, tanssija Joalin Loukamaa, tubettaja Juuso Karikuusi, juontaja Arttu Harkki, näyttelijä Kerttu Rissanen, ''Big Brother Suomi'' -voittaja Kristian Heiskari, bloggaaja Sara Vanninen, muusikko Archie Cruz, yrittäjä Marianne Kiukkonen, radiojuontaja Karoliina Tuominen, tosi-tv-tähti Niko Saarinen, malli Sabina Särkkä, muusikko Elias Gould, DJ Suvi Pitkänen sekä näyttelijä Oskari Katajisto.

Ensimmäisenä kilpailusta putosi Oskari Katajisto.
Toisena kilpailusta putosi Johanna Pakonen. Kolmantena kilpailusta putosi Aki Manninen. Neljäntenä Juuso Karikuusi.
Viidentenä Arttu Harkki. Kuudentena kilpailusta putosi Sabina Särkkä, joka äänestettiin ulos heimoneuvostossa uusintaäänestyksen jälkeen, kun Niko ja Archie olivat pelanneet koskemattomuusamuletit ja kumonneet ensimmäisellä äänestyskierroksella saamansa äänet. Seitsemännessä jaksossa kukaan ei pudonnut, mutta Kerttu sai Archien, Kristianin, Eliaksen, Mariennen ja Saran kaikki viisi mustaa ääntä, jotka odottavat valmiina uurnassa seuraavaa heimoneuvostoa ja Kerttu putosi seuraavassa jaksossa. Kahdeksantena putosi Elias Gould, yhdeksäntenä Sara Vanninen, kymmenentenä Karoliina Tuominen, yhdentenätoista Niko Saarinen, kahdentenatoista Archie Cruz, kolmantenatoista Suvi Pitkänen. Neljäntenätoista Joalin Loukamaa, joka jäi viimeisessä tehtävässä viimeiseksi. Viimeisessä heimoneuvostossa Marianne Kiukkonen tuli toiseksi äänin 6–3 Kristian Heiskarin voittaessa koko kauden ja 30 000€ voittopotin.  

### Kuudes tuotantokausi

Kuudes tuotantokausi kuvattiin huhti–toukokuussa 2021 Dominikaanisessa tasavallassa, Karibialla ja sen juontajana jatkoi Juuso Mäkilähde. Voittaja sai 30 000 euroa. Kausi alkoi Nelosella 29. elokuuta ja päättyi 5. joulukuuta 2021.

Kaudella kilpailivat muotialan yrittäjä Susanna Penttilä, radiojuontaja Ville Eerikkilä, reality-tähti Ella Toivainen, muusikko ja malli Paul Uotila, missi Bea Toivonen, tv- ja radiojuontaja Lauri Salovaara, ammattivalmentaja Eveliina Tistelgren, meikkitaiteilija Aarni Mikkola, media-alan yrittäjä Sanna Pikkarainen, näyttelijä ja muusikko Jon-Jon Geitel, iskelmälaulaja Eija Kantola, reality-tähti Daniel ”Bile-Dani” Lehtonen, laulaja ja somevaikuttaja Tuuli Oikarinen, entinen lumilautailija Heikki Sorsa, juontaja ja missi Shirly Karvinen sekä ammattiscoottaaja Helmeri Pirinen. Kilpailun voitti Shirly Karvinen.

### Seitsemäs tuotantokausi

Keväällä 2022 ilmoitettiin uudesta, seitsemännestä tuotantokaudesta, joka kuvattiin Malesiassa, Langkawilla. Kausi alkoi syksyllä 2022 Nelosella ja Ruutu-palvelussa. Voittaja sai 30 000 euroa.

Kilpailijat oli alussa jaettu kahteen leiriin, konkareihin ja ensikertalaisiin. Konkareissa kilpailivat mediapersoona Wallu Valpio, Virpi Kätkä, artisti ja somepersoona Joalin Loukamaa, radiojuontaja Karoliina Tuominen, somevaikuttaja Niko Saarinen, *Big Brotherista* tuttu Helmeri Pirinen, ex-pikajuoksija Markus Pöyhönen ja lääketieteen opiskelija Viivi Vaattovaara. Tulokkaissa puolestaan Miss Suomi Essi Unkuri, artisti Leo Stillman, ex-jääkiekkoilija Sami Helenius, radiojuontaja Tommi Manninen, BB-voittaja Jasmiina Ylidiz, näyttelijä Julia Korpinen, juontaja Heidi Suomi ja thainyrkkeilijä Pok Biil. Ensimmäisenä kilpailusta putosi Heidi Suomi. Toisena kilpailusta putosi Joalin Loukamaa. Kolmantena kilpailusta äänestettiin ulos Markus Pöyhönen. Neljäntenä kilpailusta putosi Viivi Vaattovaara. Viidentenä kilpailusta tippui Essi Unkuri. Kuudentena ulos äänestettiin Niko Saarinen. Jasmiina Ylidiz jouttui jättämään kilpailun taakseen sairastumisen vuoksi, ja oli seitsemäs kilpailija joka selviytyjistä lähti. Kahdeksantena selviytyjistä putosi Wallu Valpio. Yhdeksäs kilpailija joka jätti selviytyjät taakseen oli Pok Biil. Kymmenentenä ulos äänestettiin Leo Stillman. Yhdentenätoista kilpailusta äänestettiin ulos Karoliina Tuominen 25 päivän jälkeen. Myös Pohjola-kaudella Karoliina pudotettiin 25 päivän jälkeen. Kilpailun voitti Sami Helenius.

### Kahdeksas tuotantokausi

Kahdeksas tuotantokausi kuvattiin vuoden 2023 keväällä Malesiassa, Langkawilla. Kausi esitettiin syksyllä 2023. Ensimmäistä kertaa Selviytyjät Suomen historiassa heimot jaettiin aluksi sukupuolen mukaan, mikä herätti kritiikkiä kilpailijoiden ja katsojien keskuudessa.  Syksyllä Nelonen tiedotti, että kahdeksannen tuotantokauden avausjakso on noussut Ruudun kaikkien aikojen katsotuimmaksi yksittäiseksi ohjelmaksi. 

Kaudella kilpailivat fitness-vaikuttaja Sonja Aiello, näyttelijä Ismo Apell, Diili-voittaja Clarissa Hedman, entinen painija Rami Hietaniemi, mediapersoona Sergey Hilman, radiojuontaja Tytti Junna, räppäri ja tubettaja Viki ”Seksikäs Suklaa” Konssi, mediapersoona ja yrittäjä Niina Kuhta, mediapersoona Rosanna Kulju, ammattikokki Teemu Laurell, toimittaja Lloyd Libiso, juontaja Gogi Mavromichalis, mediapersoona Roope Rannisto, laulaja Teemu Roivainen, maastohiihtäjä Riitta-Liisa Roponen, vaikuttaja ja tubettaja Pinja Sanaksenaho, valmentaja Kira “Kipa” Tiivola, entinen Miss Suomi Alina Voronkova. Kilpailun voitti Teemu Roivainen.

### Yhdeksäs tuotantokausi

Yhdeksäs tuotantokausi kuvattiin vuoden 2024 keväällä Malesiassa, Johorissa. Kausi esitettin syksyllä 2024.

Kaudella kilpailivat valmentaja Rita Niemi-Manninen, radiojuontaja Mia "Millu" Haataja, Miss Suomi 2020 Viivi Altonen, rakennusmestari ja missi Emmi Suuronen, ex-pesäpalloilija Toni Kohonen, artisti Marious "HesaÄijä" Kleovoulou, vaatesuunnittelija ja rap-artisti Bakari Diarra, artisti ja palomies Jontte Valosaari, näyttelijä Reetta Ylä-Rautio, kirjailija Henriikka Rönkkönen, kirjailija Jenni Janakka, näyttelijä Eino Heiskanen, mediapersoona Max Blomfelt, somepersoona Mikael Renwall, radiojuontaja Mika Parikka, vaikuttaja Sita Salminen, sekä edellisten kausien voittajat Kristian Heiskari ja Sami Helenius. Kilpailun voitti Mia Haataja.

### Kymmenes tuotantokausi

Kymmenes kausi kuvattiin vuoden 2025 keväällä Malesiassa, Johorissa. Kausi esitettiin syksyllä 2025.

Kaudella kilpailivat tanssija-koreografi Saana Akiola siskonsa Laura Akiolan kanssa, radiojuontaja Janne Lehmonen lapsuudenystävänsä Semon Välisen kanssa, radiojuontaja Juho Keskitalo ystävänsä Tiina Käpylän kanssa, huippukokki Linnea Vihonen pikkuveljensä Aleksi Vihosen kanssa, tosi-tv:stä tutut ystävykset Jeffrey Lawman ja Janne Nevalainen, näyttelijä Vivi Wahlström ja sisällöntuottaja Saana Boelius, tuore pariskunta Eveliina Uosukainen ja Joni Rintala sekä Matka floppaa -podcastia juontavat ystävykset Anne-Mari Planting ja Anna-Kaisa Saarenpää. Kilpailun voitti Saana Akiola.

## Katsojaluvut

## Lähteet

## Aiheesta muualla
*Virallinen sivusto